ወደ የሚፈልጉት ቋንቋ ይቀይሩ Translate to different Languages
Friday, October 1, 2021
ሰኞ የሚከፈተው አዲሱ የኢትዮጵያ የሕዝብ ተወካዮች ምክር ቤት አከፋፈት ስነስርዓት እና የአዲስ መንግስት ይፋ አደራረግ ኢትዮጵያዊ መልክ እንዲኖረው ምን ይጨመርበት?
===============
ጉዳያችን / Gudayachn
===============
ኢትዮጵያ በመጪው ሰኞ መስከረም 24/2021 ዓም አዲስ የተመረጡት የህዝብ ተወካዮች ምክር ቤት አባላት የመጀመርያ ስብሰባቸውን ያደርጋሉ።ጠቅላይ ሚኒስትሩን ይሰይማሉ።በምክር ቤቱ የቀደመ አከፋፈት ስነስርዓት መሰረት የኢትዮጵያ ፕሬዝዳንት ክብርት ሳህለወርቅ ዘውዴ የመጪው ዓመት የመንግስት ዋና ዋና ተግባራት ላይ ያተኮረ ንግግር ያደርጋሉ።ምክርቤቱን ይከፍታሉ።ይህ ለኢትዮጵያ አዲስ ምዕራፍ እንደሚሆን የሚነገርለት የአዲስ መንግስት ይፋ የማድረግ ሂደት ኢትዮጵያ ላለፉት ዓመታት ስትከተለው የነበረው የጎሳ ፖለቲካ የሚያገነግን የፖለቲካ መስመርን በኅብረ ብሔራዊ የፖለቲካ አሰራር እንደሚቀይር ይጠበቃል።
የመስከረም 24ቱ የምክር ቤቱ የአከፋፈት ስነ ስርዓት የኢትዮጵያን ደረጃ የጠበቀ እና ፍፁም ኢትዮጵያዊ መልክ የሚያንፀባርቅ እንዲሆን ያስፈልጋል።ኢትዮጵያ የራሷ አሻራ የሚያሳዩ ዕሴቶች ከብዙ ቦታ እንዲፋቁ ሲደረጉ ስለኖሩ አሁን እነኝህን ዕሴቶች መልሶ ማምጣት ያስፈልጋል።
ሰኞ የሚከፈተው አዲሱ የኢትዮጵያ የሕዝብ ተወካዮች ምክር ቤት አከፋፈት እና የአዲስ መንግስት ይፋ አደራረግ ኢትዮጵያዊ መልክ እንዲኖረው የሚከተሉት የአከፋፈት ስነ ስርዓቶች እንዲኖሩት መሻቱ ጥሩ ነው።ይህ የአከፋፈት ስነ ስርዓት በእየዓመቱ የሚከናወን ቢሆን ደግሞ የበለጠ ይሆን ነበር።እነርሱም -
1) ከዘንድሮው መክፈቻ ጀምሮ ምክር ቤቱ በሃይማኖት አባቶች ጸሎት መክፈቱ ተገቢ ነው።ይህ ማለት
- በኢትዮጵያ ኦርቶዶክስ ተዋህዶ ቤተ ክርስቲያን አባቶች ማዕጠንት እያጠኑ፣ምስባክ ተሰምቶ በመባረክ።
- በኢትዮጵያ እስልምና አባቶች የጸሎት ስነ ስርዓት፣
2) የኢትዮጵያ የጥንቱ እምቢልታ በማሰማት እና ነጋሪት በመጎሰም
3) የኢትዮጵያ የፖሊስ ማርሽ አዳራሹ ገብቶ በሚያሰማው ማርሽ
4) እያንዳንዱ ተመራጭ ስሙን እና የሚወክለውን አካባቢ ስም ብቻ እየጠራ ማስተዋወቅ ቢችል፣
5) ከታዳጊ ወጣቶች አጭር ንግግር በማድረግ ምን እንዲሆን እንደሚፈልጉ እንዲገልጡ ማድረግ የሚሉት በዋናነት የሚወሰዱ ቢሆኑ ያለፈውን እና መጪውን የምናይበት ይሆናል።
በመጨረሻም በዋናነት ከዘጠና በመቶ በላይ የሆነ ህዝቧ በአንድም ሆነ በሌላ በእምነት ውስጥ ያለ ሕዝብ ሀገር ምክር ቤት በፀሎት መጀመሩ ስነ ልቦናዊ ሰላምን ብቻ ሳይሆን ከፈጣሪም የሚሰጥ የራሱ በረከት ያስገኛል።ምክር ቤቱም ዓመቱን ሙሉ በሚያደርገው ስብሰባ የኢትዮጵያን ዕጣ ላይ የሚወስኑ ብዙ ተግባራት ስለሚኖሩ በጸሎት የመክፈት ፋይዳው በቀላል የሚተው አይደለም።
ኢትዮጵያ ከራሷ አልፋ ለዓለም የምትተርፍ ያድርግልን።
By ጌታቸው በቀለ ዳምጠው / Getachew Bekele Damtew Getachew Bekele Damtew at October 01, 2021
አክሱም ጽዮን በክርስትና ታሪክ ለሁለት ሺህ ዓመታት ያህል ያላየችውን የድፍረት ስራ በቅዱስ ሲኖዶስ በተወገዙት የትግራይ አባቶች እያየች ነው። የእነርሱን አካሄድ እየተመለከተ ዝም ብሎ የሚገለገለው የትግራይ ምዕመን፣ የእዚ...
-
ጠ/ ሚ/ር ዐቢይ ዛሬ የኢትዮጵያ ኦርቶዶክስ ተዋህዶ ቤተክርስቲያንን ቅዱስ ሲኖዶስ ለመክፈል የሞከሩ ሕገወጦችን አስመልከተው የተናገሩት ንግግራቸው በታሪክም በሕግም ያስጠይቃቸዋል።በእዚህ አጭር ጽሑፍ ስር፣ የሞሰቡን ባለቤት ከራሱ ሞሰብ ላይ ቆንጥረው ያጎረሱትን እየቆጠሩ ከውለታ ቁጠርልኝ፣ ቤንዚን ማርከፍከፍ ጠቅላይ ሚኒስትሩ በቤተክርስቲያኒቱ ላይ የተፈጸመው ወንጀል የሚያስከትለው መዘዝ ገብቷቸዋል። ...
-
በ ካርታ ጫወጣ ጎበዝ አደለሁም። ግን ጆከር የተባለች ካርታ መኖሯን አውቃለሁ።ጆከር ካርታ በ ሁሉም ቦታ ስለምትገባ በ ካርታ ጫወታ ጆከር የደረሰው ሰው የማሸነፍ እድል ስላለው ፊቱ በ ፈገግታ ይሞላል። የ አትዮጵ...
-
የቀይ ባሕርን እውነት ጠ/ሚ/ር ዐቢይ ሲናገሩት ስህተት፣ሌላው ሲያወራው እውነት ሊሆን አይችልም። እራሳቸው ፕሬዝዳንት ኢሳያስ የማይክዱትን እውነት ለማስተባበል አንሞክር።ጠቅላይ ሚንስትር ዐቢይ አሕመድ ጠቅላይ ሚንስትር ዐቢይ ስለ ቀይባሕር አሁን የተናገሩት ''አቅጣጫ ለማስቀየር'' ነው የሚለው አሉባልታ ውሸት ለመሆኑ ግልጽ የሆኑ ማስረጃዎች አሉ። ========= ጉ...